(NETFLIX ขอเสนอ)
"เมื่อพระเจ้าอยากลงโทษเรา พระองค์จะทรงตอบรับคำอธิษฐานของเรา"
ออสการ์ ไวลด์เขียนไว้
เราไม่ได้อ่านหนังสือเล่มนั้น
(ปี 2003)
บางทีเราน่าจะอ่าน
ฮาร์โลว์ รัฐเมน ไม่ใช่เมืองแต่เป็นหมู่บ้าน และยังคงเป็นอยู่
ถึงผมจะย้ายไปแล้วก็ตาม
มีโรงเรียนประถมและมัธยมต้น อยู่ในบ้านหลังนึงที่มีหกห้อง
มีฮาร์วี่ส์มาร์เก็ต
ที่ขายของชำและลอตเตอรี่เร้ด เดวิล
เกทส์ฟอลส์เป็นเมืองที่อยู่ติดกันและใหญ่กว่า
ที่นั่นมีร้านมอนเดลโล่ ร้านอาหารโปรดของพ่อผม
เราจะไปที่นั่นทุกครั้ง ที่พ่อได้เป็นพนักงานขายดีเด่นประจำเดือน
ซึ่งเมื่อก่อนไปบ่อย แต่ตอนนี้ไม่ค่อยบ่อยแล้ว
ตั้งแต่แม่ตาย
ฮาร์โลว์ยังมีทะเลสาบแคสเซิลและเชิงผา
ที่ที่ต้นสนเข็มถูกแทนที่ด้วยหินเปลือย
ซึ่งเป็นความจริงอันสูงสุดของนิวอิงแลนด์
แต่ก่อนที่ผมจะพูดถึงลอตเตอรี่รางวัลใหญ่
เรื่องบ้าบอกับเคนนี่ ยานโควิช และทุกคนที่กำลังจะตาย
ผมควรเล่าก่อนว่า ผมบังเอิญไปทำงานให้คุณฮาร์ริแกนได้ยังไง
มันเป็นเพราะโบสถ์
ซามูเอลฉบับที่สอง บทที่ 1 ข้อที่ 19 และ 20
"โอ อิสราเอลเอ๋ย ศักดิ์ศรีของเจ้า นอนสิ้นชีพอยู่บนที่สูงของเจ้า
วีรชนแกล้วกล้าล้มลงเสียแล้วหนอ
อย่าแจ้งข่าวนี้ในเมืองกัท
อย่าประกาศข่าวนี้ตามถนนหนทางในอัชเคโลน
หาไม่แล้วธิดาแห่งฟีลิสเตียจะกระหยิ่มยิ้มย่อง
หาไม่แล้วเหล่าบุตรีของผู้ที่ไม่ได้เข้าสุหนัต จะลิงโลดยินดี"
ขอบคุณนะ เคร็ก
ดีทีเดียว
ผมดีใจมากที่พวกคุณมาที่นี่กันในเช้าวันนี้…
ตั้งแต่วันนั้น ผมก็อยากรู้ว่า
จะเป็นยังไงถ้า…
และทำไมต้องเป็นผม
ทำไมเขาถึงเลือกผม
จอห์น ฮาร์ริแกนรวยที่สุดในรัฐเมน เป็นมหาเศรษฐี
ผมขอคุยกับลูกชายคุณหน่อยได้มั้ย
สายตาเขาเริ่มไม่ดี
เขาเลยอยากจ้างคนไปอ่านหนังสือให้ฟัง
มีเด็กอื่นๆ อีกตั้งเยอะ เด็กที่โตกว่า คนที่อ่านเก่งกว่า
เป็นเพราะเขารู้เหรอ ว่าเงินชั่วโมงละห้าดอลลาร์จะน่าสนใจ
สำหรับเด็กที่กำลังมองหาโอกาส ไปจากบ้านที่หงอยเหงา
หรือเป็นเพราะเรื่องอื่น
เรื่องที่ผมจะต้องค้นพบ
สวัสดีครับ ผมชื่อ…
ฉันรู้ว่าเธอเป็นใคร
ตรงไปด้านหลังจนสุดแล้วเลี้ยวขวา
"เพราะความหลงใหลเพียงอย่างเดียว ที่ตระหนักถึงมัน
และเมื่อความหลงใหลหมดไปหรือหายไป
การสั่นสะเทือนอันแสนวิเศษของความงดงาม ก็ไม่อาจเข้าใจได้
แถมยังน่ารังเกียจเล็กน้อยด้วย
ความงดงามที่อบอุ่นและมีชีวิตชีวาของการสัมผัส ลึกล้ำกว่าความงดงามของปัญญามาก"
"'สุดท้ายแล้วเงินคืออะไร
พ่อครับ มันทำอะไรได้'
นายดอมบีย์ลากเก้าอี้ของเขากลับไปที่เดิม
แล้วลูบหัวเขา
'สุดท้ายแล้วลูกจะรู้เอง ลูกพ่อ' เขาพูด
'เงินน่ะพอล ทำได้ทุกอย่างแหละ'"
ถึงผมจะคิดถึงแม่มากแค่ไหน
แต่พ่อผมคิดถึงแม่มากยิ่งกว่า
พอไม่มีแม่อยู่ด้วย พ่อดูเศร้าและว่างเปล่า
ผมเคยมีความคิดแบบเด็กๆ ที่ประหลาด
อย่างเช่น คิดว่าที่แม่ตายเป็นความผิดผม
คิดว่าผมเป็นต้นเหตุ
คิดว่าผมควบคุมมันได้
และถ้าผมควบคุมมันได้…
ผมก็น่าจะหยุดมันได้
- ทำอะไรน่ะ - ไม่มีอะไรครับ ขอโทษ
มันไม่ใช่เรื่องของเธอนะ
มีอะไรจะถามมั้ย
ถ้ามี ฉันก็จะตอบ
ในตู้มีอะไรครับ
ความลับ
ความลับแย่ๆ
"เขาใช้ชีวิตของเขาอีกครั้ง ในทุกรายละเอียดของความปรารถนา สิ่งล่อใจ
และยอมจำนนในช่วงเวลายิ่งใหญ่ที่สุด ของความรู้ที่ครบถ้วนหรือไม่
เขารำพันออกมาอย่างแผ่วเบา ที่บางรูป ที่บางภาพ
เขารำพันออกมาสองครั้ง
เสียงรำพันที่เป็นเพียงแค่ลมหายใจ
'ความน่ากลัว ความน่ากลัว'"
"'ความน่ากลัว
ความน่ากลัว'"
เข้าใจสิ่งที่เธอเพิ่งอ่านมั้ย
เข้าใจสิ่งที่คอนราดกำลังบอกมั้ย
คิดว่าเข้าใจครับ
วันนี้เงินออกนะ เคร็ก
ขอบคุณครับ
คุณเคยอ่านหนังสือเวลาผมไม่อยู่มั้ยครับ
อ่านสิ ฉันอ่านนี่
ไม่น่าเบื่อเหรอครับ
"น่าเบื่อ" เหรอ
ฉันรู้สึกว่าการเงินมันน่าตื่นตาตื่นใจ
จำเรื่องดอมบี้แอนด์ซันได้มั้ย
หนังสือเล่มที่สองที่เราอ่าน ผมอ่าน
ดอมบีย์พยายามช่วยให้ลูกชายของเขา เข้าใจว่าคุณค่าที่แท้จริงของเงิน
ไม่ได้วัดกันที่มูลค่า
คุณค่าที่แท้จริงของเงิน
วัดกันที่อำนาจ
แต่เด็กที่ชื่อพอล เขาถามว่า
"ทำไมเงินถึงช่วยแม่ผมไม่ได้" หรืออะไรสักอย่าง
และเขาถามพ่อว่าเงินโหดร้ายมั้ย
มันอาจจะโหดร้ายได้ ถ้าใช้ถูกวิธี
(จอห์น ฮาร์ริแกน: อำมหิตและทำเพื่อตัวเอง)
จอห์น ฮาร์ริแกนไม่ค่อยมีคนชอบ
เขาไม่เคยแต่งงาน ไม่เคยมีลูก
และไม่มีการติดต่อ กับครอบครัวใดๆ ที่เขาเหลืออยู่
นั่นอาจเป็นเหตุผลที่เขาดูเหงามาก
(ฆ่าตัวตายอีกคนที่บริษัทฮาร์ริแกน)
เขาอาจเอาความเหงานั้นไปลงกับคนอื่น
(ทุกอย่างที่ฮาร์ริแกนแตะต้องล้วนล่มจม)
มันเป็นความรู้สึกที่ผมเข้าใจ
(ขอให้โชคดี จากคุณฮาร์ริแกน)
แม่เขาคิดว่าการเล่นลอตเตอรี่เป็นการพนันนะ
ถ้าแม่รู้ว่าพ่อปล่อยให้ลูกทำงานกับฮาร์ริแกน และขูดเร้ด เดวิลนะ
แม่คงตายตาไม่หลับแน่
โอเค ขูดเลย
- จะไปไหน - ผมจะใช้เหรียญนำโชคของผม
นั่นคือใบแรก
แต่นับจากวันนั้น
ผมก็ตั้งตารอซองจดหมายสี่ซอง ที่จ่าหน้าถึงผมทุกปีได้เลย
วันวาเลนไทน์ วันเกิดผมในเดือนกันยายน
วันขอบคุณพระเจ้า และคริสต์มาส
ว่างเปล่า
เขาเป็นคนขี้เหนียว จ่ายค่าจ้างลูกถูกๆ ให้โบนัสถูกๆ
ลอตเตอรี่เร้ด เดวิล ราคาหนึ่งเหรียญจากฮาววี่เนี่ยนะ
ที่เมื่อกี้พ่อพูดถึงแม่ มันหมายความไงกันแน่ครับ
อะไร
ตายตาไม่หลับ
ก็แค่ภาษิตเก่าๆ น่ะ
พ่อว่ามันหมายความว่าพอคนเราถูกฝังแล้ว
พวกเขาก็ไม่ควรต้องกังวลเรื่องบนดิน
ในโลกคนเป็น
โอเคครับ
"'เอาละ เด็กๆ' ร็อกกี้พูดใส่ไมโครโฟน
'มาซอยเท้ากันหน่อยก่อนช่วงเวลาที่เหลือ'
'เริ่ม' เขาพูดกับวงออเคสตรา
ปรบมือและกระทืบพื้นเวที
รักษาจังหวะให้ตรงกับเพลง
เพียงชั่วครู่ ผู้ชมก็ปรบมือ
และกระทืบเท้าเหมือนกัน"
"เราทุกคนกำลังชุลมุนกันอยู่กลางพื้น
เราทุกคนจ้องมองเข็มนาทีของนาฬิกา
แล้วจู่ๆ คิด แคมม์ของคู่หมายเลข 18
ก็เริ่มตบแก้มคู่เต้นของเขา
เขาจับเธอไว้ด้วยมือซ้าย
ตบเธอไปข้างหลังและข้างหน้าด้วยมือขวา
แต่เธอไม่โต้ตอบ เธอตายไปจากโลกนี้แล้ว"
"เธอเปล่งเสียงในลำคอสองสามครั้ง…
แล้วไถลไปกับพื้น"
"กรรมการบนฟลอร์เป่านกหวีด
แล้วผู้ชมทุกคนก็ยืนขึ้นอย่างรวดเร็วและตื่นเต้น
ผู้ชมที่การแข่งเต้นรำมาราธอน ไม่จำเป็นต้องเตรียมตัว…"
พอแล้ว
ครั้งแรกที่เราอ่านเรื่องนี้ ผมไม่ค่อยเข้าใจชื่อเรื่อง
แล้วตอนนี้มันมีความหมายกับเธอยังไง
ถ้าสามารถทำให้ม้าที่เจ็บปวดพ้นทุกข์ได้
ทำไมมนุษย์จะได้รับของขวัญแบบเดียวกันไม่ได้
ของขวัญแห่งความตาย
เพื่อไม่ให้รู้สึกเจ็บปวด
หรือเป็นทุกข์
หรือเป็นกังวลอีก
ผมอ่านหนังสือให้เขาฟัง สัปดาห์ละสามครั้ง เป็นเวลาห้าปี
และหยุดไปแค่ครั้งเดียว
ตอนที่ผมเป็นไข้หวัดใหญ่
ผมรู้สึกแย่ที่หยุด เพราะผมเริ่มอยากรู้ว่า
ช่วงเวลาที่เราอยู่ด้วยกัน เป็นช่วงที่ดีที่สุดในสัปดาห์ของเขา
ทำให้เขามีอะไรให้เฝ้ารอ และมีชีวิตอยู่เพื่ออะไรสักอย่างรึเปล่า
เป็นเหมือนพิธีกรรมเปลี่ยนผ่าน
ที่เด็กชาวฮาร์โลว์ทุกคน ต้องไปเรียนม.ปลายที่เกทส์ฟอลส์
เพราะที่ฮาร์โลว์ไม่มีม.ปลาย
ไมค์ พี่ชายของบิลลี่ ยูเบอร์ร็อธ หรือที่ทุกคนเรียกเขาว่ายูโบ๊ท
เคยผ่านประสบการณ์สุดหินมาแล้ว และรอดมาได้ครบ 32
และยินดีแนะนำเราทุกอย่าง ถ้าเราจ่ายเงินให้เขา
(ยินดีต้อนรับนักเรียนกลับมา!)
แจ่ม
หนุ่มๆ สาวๆ ได้เวลาพาพวกนาย ไปพบกับความลับกันแล้ว
และหยุด
ตั้งใจฟังฉันให้ดี
อันตรายรออยู่ข้างหน้า
ทางซ้ายมือของพวกนาย…
อย่าจ้อง อย่าเสี่ยงไปตรงนั้น
เว้นแต่ว่าพวกนายจะอยากตาเขียว เป็นมะเร็งปอด หรืออยากมีรอยสัก
ที่โรงเรียนเกทส์ฟอลส์ห้ามรับน้อง
แต่ก็ไม่ได้หมายความว่ามันไม่เกิดขึ้น
พวกนายต้องระวังตัวไว้ ตรวจหาสายตาไม่เป็นมิตรและถ่อยให้ดี
อย่าสนใจเรื่องไร้สาระ
ไม่งั้นชีวิตนายที่นี่วายป่วงแน่
มันก็เหมือนคุกนั่นแหละ
จงอยู่ในคุกแบบเงียบๆ
ขอบใจนะ ยูโบ๊ท
และอย่าคิดว่าทั้งหมดนี้ ใช้กับเธอไม่ได้นะ มาร์จี้
สาวๆ ม.6 พวกนั้นร้ายอย่างกับงูเหลือม
พวกเขาไม่โจมตีทันที
แต่สนุกกับการค่อยๆ ปลิดชีพเธอตลอดทั้งปี
อย่าเข้าไปในนั้นเด็ดขาด
จุดสุดท้ายของทัวร์
โรงอาหาร นี่เป็นที่ที่เด็กป๊อปๆ มานั่งเล่นกัน
ทุกคนมีสมาร์ทโฟน
โมโตโรล่าเรเซอร์ ตรงหัวมุมนั่นโต๊ะซัมซุง
และนั่นก็โต๊ะแอปเปิ้ล
ไอโฟนเพิ่งออกเอง พวกเขามีใช้กันได้ไง
เพราะพวกเขาเป็นเด็กป๊อปไง
เราต้องหามือถือมาใช้มั่งแล้ว
เมื่อเราโตมาในเมืองเล็กๆ
แล้วอยู่ๆ ก็ได้เจอกับโลกที่แตกต่าง
จักรวาลของเราก็ขยายออกไป
เราได้เห็นใบหน้าที่แปลกและแตกต่าง
บางคนก็เป็นมิตร
แต่บางคน บางครั้งบางคน ก็ดูเหมือนจะสนใจเราในแง่ร้าย
ไม่ชอบเรา โดยไม่มีเหตุผล
ไง เป็นไงบ้าง เมื่อกี้ฉันเห็นนายด้วย เจ้างั่ง
รับนี่ไป
ดูข้างในสิ
ยาขัดรองเท้าเหรอ
เด็กม.3 ทุกคนต้องขัด นายจะขัดรองเท้าฉันบนโถส้วม
- ฉันต้องไปเรียนแล้ว - ไม่ได้ จนกว่านายจะขัดรองเท้าฉัน
- ไม่ - ไม่คือความผิดพลาดที่นายไม่อยากทำหรอก
ขัดรองเท้าให้ฉัน ไม่งั้นฉันจะเอายาขัดรองเท้านี่ให้นายกิน
หนุ่มๆ
มีปัญหาอะไรรึเปล่า
ไม่ครับ ทุกอย่างเรียบร้อยดี
อะไรอยู่ในถุงน่ะ คงไม่ใช่อุปกรณ์รับน้องหรอกใช่มั้ย
ไม่ใช่ครับ
- ผมต้องไปเรียนแล้ว - เดี๋ยว
- เธอชื่ออะไร - เคร็กครับ
อะไรอยู่ในถุง เคร็ก
มันคือ…
แซนด์วิชครึ่งชิ้นครับ
เขาถามผมว่าอยากกินมั้ย
โอเค
แล้วนายจะต้องเสียใจ
ฉันเพิ่งช่วยนายไว้นะ นายควรขอบคุณ
ขอบคุณพ่องดิ
- นายไม่รู้จักฉันด้วยซ้ำ ฉันทำอะไรให้นาย - นายพยายามจะแหกฉัน
นายน่าจะขัดรองเท้าซะ เจ้างั่ง
นายน่าจะขัดรองเท้าซะ
เฮ้ เขามาแล้ว
ม.ปลายวันแรก เป็นไงบ้าง
ดีครับ
แค่นั้นเหรอ แค่ดีเหรอ
ก็ได้ มันเจ๋งมาก
ลูกมีของใช้จำเป็นครบถ้วนใช่มั้ย
ครับ
- แล้วครูล่ะ ชอบครูมั้ย - ดีครับพ่อ ทุกอย่างดีหมด โอเคนะ
โอเค
ถ้าลูกต้องการอะไร ก็…
ครับ
พ่อครับ
ว่าไง
ขอมือถือเครื่องนึงได้มั้ยครับ
จะเอามือถือไปทำอะไร
ก็อย่างเช่น ถ้าผมต้องการความช่วยเหลือ หรือต้องโทรไป 911
เราอยู่ในเมืองที่เล็กนิดเดียว แค่ตะโกน พวกเขาก็โผล่มาแล้ว
โอเคครับ
"เยอร์กิสจะรู้เรื่องพวกนี้เอง ถ้าเขาอยู่นานพอ
พวกผู้ชายเป็นคนที่ต้องทำงานสกปรกทั้งหลาย
จึงหลอกพวกเขาไม่ได้
และพวกเขาก็เข้าใจลักษณะของที่นั่น และทำเหมือนกับคนอื่นๆ ทุกคน
เยอร์กิสไปที่นั่น
และคิดว่าเขาจะทำตัวให้เป็นประโยชน์ เจริญขึ้น
และเป็นคนมีฝีมือ
แต่อีกไม่นานเขาจะพบข้อผิดพลาดของเขา
เพราะไม่มีใครเจริญในแพคกิงทาวน์ ด้วยการทำงานดี"
พอแล้ว พอ…
ฉันลืมไปแล้วว่าฉันเกลียดคำพูดไร้สาระ ของพวกสังคมนิยมมากแค่ไหน
แปลว่าคุณคิดว่าซินแคลร์คิดผิด และคุณสามารถเจริญก้าวหน้าได้
ด้วยการทำงานให้ดีและทำตามกฎเหรอครับ
เคร็ก
อย่าเข้าใจผิด
ฉันชื่นชมการทำงานหนัก
แต่ฉันรักการทำงานอย่างชาญฉลาด
เธอต้องทะเยอทะยานอย่างแรงกล้า เพื่อความอยู่รอด
จะเป็นที่หนึ่งได้ เธอต้องอาจหาญ
เธอต้องโหดเหี้ยม
อย่าขอสิ่งที่เธอต้องการ
ให้ขอ… ไม่ๆ อย่าขอเลย
จงเรียกร้องสิ่งที่เธออยากได้
- คุณฮาร์ริแกนครับ - ว่าไง
ในชีวิตคุณ เคยมีใครพยายามรังแกคุณ
หรือเอาเปรียบคุณมั้ยครับ หมายถึงที่ทำงานน่ะครับ
ทุกวันเลยละ
แล้วคุณรับมือกับมันยังไง
อย่างโหดเหี้ยม
ดูนี่สิ
ว้าว
นี่มัน…
เป็นไง พ่อจะใส่ไปร้านมอนเดลโล่คราวหน้า
นี่ ลูกก็มีสองชิ้นนะ
เปิดกล่องเล็กก่อนสิ เก็บของพ่อไว้หลังสุด
- คุณฮาร์ริแกน - พระเจ้า อยากรู้จังว่าอะไร
เซอร์ไพรส์
- เดี๋ยวมานะครับ - ได้
ผมถูกรางวัล
- จริงเหรอ เท่าไหร่ - พ่อต้องไม่เชื่อแน่
หนึ่งล้าน
สามพันดอลลาร์
เจ๋งเลยนะเนี่ย
เป็นของขวัญที่เอาชนะได้ยากมาก
บางทีลูกน่าจะเปิดของพ่อก่อน
นั่นแหละ
- ใช่แล้ว - พ่อ
เฮ้
ด้วยความยินดี ลูกพ่อ
ผู้หญิงที่ร้านช่วยพ่อจัดการ ตั้งค่าทุกอย่างแล้ว ชาร์จแบตแล้ว พร้อมใช้งาน
ลูกจะโทรหาใครคนแรก
ฮัลโหล
สุขสันต์วันคริสต์มาสครับ คุณฮาร์ริแกน
- เคร็กเหรอ - เคร็กครับ
เธออยู่ไหน ฟังดูเหมือน เธออยู่อีกฟากของดวงจันทร์
ผมใช้โทรศัพท์มือถือโทรครับ
ไม่นะ มันมีรังสีเยอะมาก
มีอะไรให้ฉันช่วยไหม
ผมแค่จะโทรมาบอกว่าของขวัญคุณ บัตรขูดน่ะครับ ผมถูกรางวัล
ผมถูก 3,000 ดอลลาร์
โอ้ ดี
ในที่สุดก็สำเร็จสักที
ขอบคุณครับ
ขอบคุณที่ให้ลอตเตอรีกับผม
เรื่องเล็กน้อยน่ะ รู้ไหม
ฉันแจกให้เพื่อนๆ น่ะ
ไม่มีอะไรแล้วใช่มั้ย เคร็ก
ครับ คิดว่าไม่มีแล้ว
สุขสันต์วันคริสต์มาส
ครับ สุขสันต์…
แม่ง การกลับมาเรียนหลังจากวันหยุดนี่โคตรแย่
- จะรีบไปไหน เคร็ก - เออ จะไปไหนน่ะ
อะไรเนี่ย
- เอาจริงดิวะ - ไม่นะ
แม่เจ้า
มาร์จี้ บิลลี่ และยูโบ๊ท มีมือถือกันทุกคนหลังจากนั้นไม่นาน
แต่ผมเป็นคนเดียวที่ใช้ไอโฟน และบิลลี่กับยูโบ๊ทต้องใช้เรเซอร์ด้วยกัน
ขอบคุณครับ
เคร็ก ฉันมีเรื่องที่ตั้งใจจะคุยกับเธอมาตลอด
เราทำแบบนี้กันมานานมากแล้ว
และฉันรู้สึกว่าตอนนี้เธอเปลี่ยนไปมาก
จากที่เธอเคยเป็นตอนที่เราเพิ่งเริ่มกัน
คำถามของฉันก็คือ
ทำไมเธอถึงยังมาที่นี่อยู่อีก
- อยากให้ผมเลิกมาเหรอ - เปล่า
งั้น อะไรครับ
แน่นอนว่ามันมีชมรมกีฬาและสาวๆ
ที่สามารถเอาเวลาเธอไปได้มากกว่า
แต่เธอดันมาที่นี่ อาทิตย์ละสามวัน
เพราะอะไร
เป็นเพราะภาระผูกพันรึเปล่า
ไม่ใช่เลยครับ ไม่ใช่
งั้นเพราะอะไรล่ะ
เพราะผมสนุกกับเวลาที่เราอยู่ด้วยกัน
เพราะอะไร
ผมมาที่นี่เพราะผม…
ผมชอบกลิ่นหนังสือคุณ
ผมมาที่นี่เพราะผมชอบการพูดคุยของเรา ผมมาที่นี่เพราะเวลาผมอ่านออกเสียง
มันทำให้ผมรู้สึกถึงพลังที่ผมไม่มีนอกห้องนี้
ผมมาที่นี่เพราะอยากมา
เจอกันวันพฤหัสครับ
ผมรู้แล้วว่าอยากเอาเงินลอตโตไปทำอะไร
เงินนั่นจะเป็นทุนเรียนมหาลัย เหมือนที่เราตกลงกันไว้
พ่อบอกว่าส่วนใหญ่ จะเป็นทุนเรียนมหาลัยต่างหาก
ผมซื้อของบ่อยแค่ไหนเหรอ
แทบไม่เคยซื้อเลย
ผมรู้แล้วว่าอยากเอาเงินที่เหลือไปทำอะไร
- สวัสดี พีท - สวัสดี
- ไงครับ เอ็ดน่า - หวัดดี พ่อหนุ่ม
ขอบคุณครับ
มาแล้วเหรอ
- คุณฮาร์ริแกนครับ ผมเอาของมาฝาก - ฉันไม่ต้องการอะไรทั้งนั้น
ขอบใจนะ
ขอบใจสำหรับน้ำใจ
แต่ไม่
- เอาไปให้พ่อเธอเถอะ - เขาก็บอกว่าคุณต้องพูดแบบนี้
เขาเป็นคนฉลาด
เฮนรี เดวิด ทอโรบอกว่า
"เราไม่ได้เป็นเจ้าของสิ่งต่างๆ สิ่งต่างๆ เป็นเจ้าของเรา"
ฉันไม่มีโทรทัศน์
เพราะถ้าฉันมี ฉันจะเสียเวลาดูมัน
ฉันมีวิทยุในรถ แต่ไม่มีวิทยุในบ้าน
ถึงบางครั้งฉันจะชอบเพลง แนวคันทรีและเวสเทิร์นก็เถอะ
และถ้าฉันมีมัน ฉันก็จะเสียเวลามากขึ้นอีก
- โอเค ผมขอ… - ไม่ๆ
ฉันเริ่มอยากให้ลอตเตอรี่ขูดใบนั้น ไม่ถูกรางวัลซะแล้ว
- เห็นนี่มั้ยครับ - อืม
มันเรียกว่าไอคอน
ไอคอนนี้สำหรับตลาดหุ้น
ฉันสมัครสมาชิกวอลล์สตรีทเจอร์นัลแล้ว
ครับ แต่วอลล์สตรีทเจอร์นัลทำแบบนี้ไม่ได้
- ตัวเลขพวกนั้นขึ้นตามเวลาจริงเหรอ - ใช่ครับ
มันอาจจะช้ากว่าหนึ่งหรือสองนาทีมั้งครับ
เหลือเชื่อ
เหมือนมีกระดานหุ้นเป็นของตัวเองเลยนะเนี่ย
เหมือนที่พวกคนใหญ่คนโตเคยมีในคฤหาสน์
ใช่ครับ และถ้าคุณอยากอ่านเจอร์นัลหรือฟอบส์
หรืออะไรทำนองนั้นก็ได้นะครับ
"บาร์ตันอินสตรูเมนต์สประกาศปิดตัว"
ในนี้ไม่มี
เพราะนั่นข่าวของเมื่อวาน
คุณและทุกคนได้หนังสือพิมพ์ช้าไปหนึ่งวัน แต่นี่ นี่คือข่าวของวันนี้
ฉันอวดดีมาตลอด เคร็ก
ฉันจะเก็บนี่ไว้แล้วกันนะ
- แต่แค่สักพักนะ - ผมดีใจนะครับ
ช่วยหยิบโทรศัพท์บนโต๊ะให้ทีได้มั้ย
คุณใช้เครื่องนี้โทรได้เลยครับ
- เหรอ - ใช่ครับ
ส่วนใหญ่ก็เอาไว้โทรเลยละ
คุณแค่กดหมายเลขที่ต้องการ ใช้นิ้วสัมผัส
- และคุณมีสี่ขีด - "ขีด" เหรอ
เพราะหอส่งสัญญาณใหม่น่ะ ช่างมันเถอะ
- แล้วมันดีขึ้นมั้ย - ครับ ดีครับ
ชิค
นี่จอห์น ฮาร์ริแกนนะ
ตอนนี้ฉันมีมือถือแล้ว
ฉันอยากปรับพอร์ตหุ้นของฉันหน่อย
ใช่
ไง เขาชอบมั้ย
ไม่ครับ
พ่อเตือนลูกแล้ว
เขารักมันเลย
และผมตั้งเวลาปลุกได้…
ทุกครั้งที่แวะไป ก่อนอ่านหนังสือ ผมจะสอนวิธีใหม่ๆ ในการใช้มือถือให้เขา
ผมแนะนำเขาให้รู้จักกับอินเทอร์เน็ต
ยาฮูและกูเกิล
สอนให้เขาส่งข้อความ สร้างข้อความเสียง…
ผมจะไม่รับโทรศัพท์ตอนนี้
ผมจะโทรกลับถ้าเห็นว่าสมควร
โอเคมั้ยครับ
ผมจะไม่รับโทรศัพท์ตอนนี้
ผมจะโทรกลับถ้าเห็นว่าสมควร
- ไม่แน่ใจว่าผมจะอยากให้คุณโทรกลับไหม - เยี่ยม
และแม้แต่วิธีปรับแต่งโทรศัพท์ของเขา
- มาตั้งชื่อให้คุณกัน - ชื่อเหรอ
ไม่ครับ มันเหมือนชื่อเล่นน่ะ
เวลาคุณโทรหาผมหรือส่งข้อความหาผม นั่นจะเป็นชื่อที่เด้งขึ้นมาบนมือถือผม
เธออยากให้ฉันตั้งชื่อเล่นให้ตัวเองเหรอ
อาจเป็นชื่อที่คนอื่นเรียกคุณก็ได้ครับ นี่ครับ
หนังสือพิมพ์เคยเรียกฉันแบบนี้
และมันไม่ใช่คำชม
ราชาโจรสลัด ร้ายกาจ มีใครโทรหาคุณบ้างรึยังครับ
ยัง มีพวกขายของกับโทรผิด
ฉันทนเสียงไซโลโฟนนั่นไม่ได้เลย
มาเปลี่ยนเสียงเรียกเข้ากันครับ
- ดีขึ้นมั้ย - อืม ดีขึ้น
- ฉันก็ยังจะไม่รับสายอยู่ดี - ต่อให้เป็นผมเหรอ
จะรู้ได้ไงว่าเป็นเธอ
- คุณชอบเพลงคันทรีและเวสเทิร์นใช่มั้ยครับ - ใช่
- คุณชอบเพลงอะไร - หลายเพลงเลยละ
แทมมี่ วินเน็ตต์ "สแตนด์บายยัวร์แมน"
เสียงเรียกเข้า
เพลงนี้เหรอครับ
ใช่ เพราะจัง
ฟังสิ
ผมทำแบบนี้ได้
เจอแล้ว "สแตนด์บายยัวร์แมน" โอเค นี่ครับ
โอเค ทีนี้โทรหาผม ผมอยู่ในรายการโปรดของคุณ
ครับ ทีนี้เราจะรู้เวลาอีกฝ่ายโทรมา
เยี่ยม ดี
เอาละ วันนี้เราควรอ่านอะไรดีครับ
คุณโอเครึเปล่าครับ
ไม่
ไม่ มีบางอย่างกวนใจฉันน่ะ
บางทีเธออาจอธิบายได้
ฉันอ่านบทความ ในโทรศัพท์เครื่องนี้มาเป็นเดือนแล้ว
และมันฟรีหมดเลย
- แล้วไงครับ - ไม่
ฉันกำลังอ่านบางอย่างฟรีๆ ซึ่งคนอื่นต้องจ่ายแพงๆ
เจ๋งใช่มั้ยล่ะครับ
ไม่เลย
การให้ข้อมูลฟรีๆ
มันขัดแย้งกับทุกอย่างที่ฉันเข้าใจ เกี่ยวกับการทำธุรกิจที่ประสบความสำเร็จ
เวิลด์ไวด์เว็บเป็นเหมือนท่อประปาหลักที่เสีย
แต่แทนที่จะเป็นน้ำ มันกำลังพ่นข้อมูลไปทุกทิศทาง
ฉันไม่เข้าใจ มันคือสิ่งจูงใจหรืออะไร
ฉันถามอยู่นะ เคร็ก
ก็เหมือนกับฟรายเบิร์กแฟร์น่ะครับ
ที่เกมแรกมักจะเล่นฟรี
และเรายังอยู่ในเกมแรก
ฟรายเบิร์กแฟร์
และไม่มีโฆษณาบนเว็บไซต์พวกนี้
โฆษณาคือเส้นเลือดใหญ่ของหนังสือพิมพ์
พวกเขาจะอยู่ได้ยังไง
ฉันว่านี่ไม่ใช่สิ่งจูงใจนะ
ฉันคิดว่ามันเป็นประตูสู่สารเสพติดอื่น
ฉันสังเกตเห็นแล้วว่า
คำตอบจากการค้นกูเกิลของฉัน มักเป็นข้อมูลการเงิน
มันรู้ว่าฉันต้องการอะไร
จะเกิดอะไรขึ้นเมื่อพวกเขาปิดท่อประปาหลัก
ไม่มีของฟรีแล้ว
อ้อ และข้อมูลเท็จกลายเป็นเรื่องปกติ และถูกยอมรับว่าเป็นความจริง
แล้วจะเกิดอะไรขึ้นเมื่อพวกเขาเริ่มใช้สิ่งนี้
เพื่อเผยแพร่เรื่องไร้สาระมากกว่าที่มีอยู่แล้ว
หนังสือพิมพ์ นักข่าว นักการเมือง…
พวกเราทุกคนต้องกลัวเจ้าอุปกรณ์นี่ให้มากๆ นะ
ผมจะไปช่วยพีทนะครับ
เขาจ้องมือถือของเขา ราวกับมันคือลูกแก้วพยากรณ์
และในวันนั้น ในเวลาไม่กี่วินาที
คุณฮาร์ริแกนได้ทำนายอนาคต
อนาคตของอินเทอร์เน็ต อนาคตของข่าว ข่าวปลอม
โซเชียลมีเดีย เพย์วอลล์ และสแปม
อนาคตของจูเลียน อาสซานจ์ และเอ็ดเวิร์ด สโนว์เดน และโลก
อรุณสวัสดิ์ เคร็ก
อรุณสวัสดิ์ครับ ครูฮาร์ท
(เรจิน่า)
(เคร็ก ชอบเสื้อกันหนาวเธอนะ)
(ขอบใจ)
นั่นสมาร์ทโฟนเหรอ
ใช่เลย มันคือไอโฟน
โอเค แล้วเจอกัน ไอ้เด็กบ้านรวย
- อยากเห็นของฉันมั้ย - อยากสิ
มันเจ๋งมาก มันใหญ่ขนาดนี้…
จริงด้วย ฉันไม่มีมือถือว่ะ
ขอดูของนายได้มั้ย
ก็ได้
ขอบใจ
โห
เจ๋ง
ระวัง
"แต่นั่นคือจุดเริ่มต้นของเรื่องราวใหม่
เรื่องราวของการเริ่มต้นใหม่ อย่างค่อยเป็นค่อยไปของชายคนหนึ่ง
เรื่องราวการปฏิรูปอย่างค่อยเป็นค่อยไปของเขา
การย้ายจากโลกหนึ่งสู่อีกโลกหนึ่งของเขา
การเริ่มต้นเข้าสู่ชีวิตใหม่ที่ไม่คุ้นเคยของเขา
นั่นอาจเป็นประเด็นของเรื่องใหม่ แต่เรื่องปัจจุบันของเราจบแล้ว"
โทษที
ถอยไปข้างหลังซะ เจ้าซาตาน
ดีมาก
ฉันชอบนิยายรัสเซียที่สิ้นหวังเป็นบางครั้งจริงๆ
ช่วยไปที่ลิ้นชักกลางของโต๊ะ แล้วหยิบสมุดเช็คของฉันมาทีได้มั้ย
ขอบใจ
เจอมั้ย
ขอบใจ
ของใหม่นี่ครับ ถังนั่น ทุกอย่างโอเคมั้ยครับ
ส่วนใหญ่ฉันใช้มันตอนกลางคืนน่ะ
ผมมีเรื่องอยากถามคุณมานานแล้ว
ทำไมคุณถึงย้ายมาที่นี่
ที่ฮาร์โลว์
คุณจะอยู่ที่ไหนก็ได้
ในฐานะที่อยู่ในเมืองมาตลอดชีวิต
ฉันอยากอยู่ในชนบทบ้าง
ฉันดูมาหลายที่ และสุดท้ายฉันก็ปักหลักที่นี่
ที่นี่มีวิว
แต่ไม่มีที่ไหนน่าประทับใจเลย
วิวที่น่าประทับใจย่อมดึงดูดผู้คน
และฉันไม่ค่อยชอบผู้คนเท่าไหร่
ไม่มีใครขออะไรจากฉัน
ฉันอยากได้สถานที่…
ที่ไม่เคยมีใครขออะไรจากฉัน
เพราะเวลาพวกเขาขอ
ฉันจะให้เกือบตลอด
แล้วเธอล่ะ มีที่อื่นนอกจากที่นี่ ที่เธออยากอยู่มั้ย
อาจจะเป็นลอสแอนเจลิสครับ
บางทีผมอาจเขียนบทหนังได้
คงต้องมีใครทำสักคนสินะ
แล้วเธอจะอยากกลับบ้านมั้ย
กลับมาเจอหน้าพ่อ หรือไปวางดอกไม้ที่หลุมศพแม่
ครับ ผมจะกลับมา นานๆ ที
ถ้าเธอไปที่ที่ห่างไกลนั่นจริงๆ
และเข้าไปอยู่ในองค์กรนั้น
รู้ว่ามันยากและไม่ยุติธรรม
แล้วเธอจะสร้างศัตรู
ฉันเคยทำมาแล้ว
ครับ ผมรู้
เคร็ก ฉันอยากให้เธอสัญญาอะไรกับฉันหน่อย
ได้ครับ
เมื่อเธอเจอพวกเขา
เธอจะจัดการพวกเขาอย่างรวดเร็ว
ศัตรูพวกนั้นน่ะ
จัดการ
อย่างรวดเร็ว
และไม่รู้สึกผิดเลยสักนิดที่ทำแบบนั้น
สัญญาสิ
ได้ครับ
ผมสัญญา
โอเค
ขอบคุณครับ คุณฮาร์ริแกน
ด้วยความยินดี เคร็ก
ทุกเรื่องเลย
ผมพบว่าเขาทั้งน่ากลัวและน่าตื่นเต้น
แม้ร่างกายเขาจะอ่อนแอ แต่เขาก็มีอำนาจ
เขาอาจอันตรายเลยด้วย
แต่ผมเป็นเพื่อนเขา
เขาว่าอย่างนั้น
และดูจากบัตรขูดรางวัลที่ไม่เคยขูด ในลิ้นชักของเขาแล้ว
ผมว่าเขามีเพื่อนไม่มากนักหรอก
(ขอบคุณสำหรับบัตรและลอตเตอรี่ขูด)
(ทำงานให้คุณนี่ได้เปรียบจริงๆ)
คุณฮาร์ริแกนครับ
(ราชาโจรสลัด)
(เคร็ก)
คุณฮาร์ริแกนครับ
คุณฮาร์ริแกน
คุณครับ
ขอตัวก่อนนะครับ ลูกผมโทรมา
เคร็ก
คุณฮาร์ริแกนน่ะครับ ผมคิดว่า…
ผมคิดว่าเขาตายแล้ว
- เขาไม่หายใจ ผมคิดว่า… - แล้วแม่บ้านอยู่ไหน
วันนี้วันอังคารครับ
พวกเขาไม่มา
โอเค ฟังพ่อนะ
ลูกรออยู่ที่นั่นนะ
ออกไปรอข้างนอก และพ่อจะเรียกรถพยาบาล
"มันเป็นช่วงเวลาที่ดีที่สุด
มันเป็นช่วงเวลาที่แย่ที่สุด
มันเป็นยุคแห่งปัญญา และเป็นยุคแห่งความโง่เขลา"
"มันเป็นยุคแห่งความเชื่อ
มันเป็นยุคแห่งความกังขา
มันเป็นฤดูแห่งแสงสว่าง มันเป็นฤดูแห่งความมืด
มันคือฤดูใบไม้ผลิแห่งความหวัง และฤดูหนาวแห่งความสิ้นหวัง
เรามีทุกอย่างตรงหน้าเรา และไม่มีอะไรสักอย่างตรงหน้าเรา
เราทุกคนกำลังมุ่งไปยังสวรรค์
เราทุกคนกำลังมุ่งไปอีกทาง"
ผมจะไปนอนแล้วนะ
บ้าเอ๊ย
(ผมจะคิดถึงช่วงบ่ายที่เราอยู่ด้วยกัน)
"จงขจัดความขมขื่น ความเกรี้ยวกราด ความโกรธแค้น การทะเลาะ และการใส่ร้าย
พร้อมทั้งการมุ่งร้ายทุกรูปแบบ
จงมีเมตตาต่อกัน
เห็นอกเห็นใจกัน ให้อภัยต่อกัน
เหมือนที่พระเจ้าทรงอภัยแก่ท่านในพระคริสต์"
อยากดูหน้าเป็นครั้งสุดท้ายมั้ย
ผมอยากรอครับ ผมอยากเป็นคนสุดท้าย
ไม่ต้องรีบ พ่อไปรอข้างนอกนะ
เขาใส่สูทที่ผมไม่เคยเห็นมาก่อน
และคนจัดงานศพแต่งหน้าให้เขานิดหน่อย เขาเลยดูเหมือนสุขภาพดี
เพียงแต่คนสุขภาพดี จะไม่นอนหลับตาอยู่ในโลงศพ
หลายคน ที่เดินทางมาไกล
นับถือจอห์น…
คุณฮาร์ริแกนถูกฝังไว้ใกล้กับแม่ผมมาก
ผมเคยไปที่หลุมศพแม่แค่ครั้งเดียว
พ่อไปเยี่ยมแม่ทุกสัปดาห์ แต่ผมเลี่ยงที่จะไป
ผมว่าเป็นเพราะถ้าผมไปเยี่ยมแม่จริงๆ…
ผมจะรู้ว่าแม่จากไปแล้วตลอดกาล
จอห์น ฮาร์ริแกนเป็นคนที่เข้าใจได้ยาก แต่ผมรู้ว่าเขาเป็นคนยุติธรรม
ไม่รู้ว่าเขาจะแปลกใจมั้ยที่มีคนมากันในวันนี้
ขอโทษนะ เธอคือเคร็กใช่มั้ย
ใช่ครับ
ฉันชิค ราฟเฟอร์ตี้ ฉันจัดการ… จัดการเรื่องการเงินของจอห์น ฮาร์ริแกน
ฉันอยากคุยด้วยสักครู่
มันเกี่ยวกับการที่เธอมีของบางอย่าง ของคุณฮาร์ริแกนอยู่
ผม…
ทนายของเขาคงติดต่อเธอ อีกประมาณหนึ่งสัปดาห์
- ผมมีปัญหารึเปล่าครับ - มีเรื่องอะไร
ไม่ต้องห่วง มันเป็นเรื่องดี
นี่น่าจะอธิบายทุกอย่างได้
ฉันได้รับมันเมื่อสองเดือนก่อน
และได้รับคำสั่งให้เก็บไว้จนกว่าจะถึงเวลาแบบนี้
เอาละ โชคดีนะครับ
อะไรครับ
พ่อคิดว่าลูกอาจอยู่ในพินัยกรรม
เปิดดูเลยดีมั้ยครับ
"เคร็ก ถ้าเธออ่านข้อความนี้อยู่ แปลว่าฉันตายแล้ว
ฉันฝากเงินไว้ให้เธอ 800,000 ดอลลาร์ในกองทุนทรัสต์
ผู้จัดการทรัพย์สินคือพ่อของเธอ และชาลส์ ราฟเฟอร์ตี้
ผู้จัดการธุรกิจของฉัน ตอนนี้จะทำหน้าที่เป็นผู้จัดการมรดกของฉัน
ฉันคำนวณแล้วว่ายอดรวมน่าจะเพียงพอ ให้เธอเรียนจบมหาวิทยาลัยสี่ปี…"
และเรียนต่ออะไรก็ได้ตามที่เธอเลือก
เงินน่าจะเหลือมากพอ ให้เธอเริ่มต้นอาชีพที่เธอเลือกได้
เธอเคยพูดถึงการเขียนบท และถ้านั่นเป็นงานที่เธออยากทำ
แน่นอนว่าเธอก็ต้องไขว่คว้ามันให้ได้ แต่ขอให้รู้ไว้ว่าฉันไม่เห็นด้วย
มีมุกตลกหยาบคายเกี่ยวกับคนเขียนบทอยู่มุกนึง
ฉันจะไม่พูดซ้ำตรงนี้หรอกนะ
แต่แน่นอนว่าใช้มือถือเธอค้นมันได้
คำสำคัญคือ "นักเขียนบท" และ "ดาราหน้าใหม่"
ภาพยนตร์มันไม่จีรัง ในขณะที่หนังสือดีๆ เป็นอมตะ หรือไม่ก็ใกล้เคียง
"เธออ่านหนังสือดีๆ ให้ฉันฟังมาหลายเรื่อง แต่เรื่องอื่นๆ รอให้ใครสักคนเขียนอยู่
ฉันจะพูดแค่นี้แหละ
ต่อให้จ่ายค่าเล่าเรียนแล้ว แต่เงินแปดแสน ของเธออาจเพิ่มขึ้นเป็นล้านหรือมากกว่านั้น
เมื่อเธออายุครบ 26 ปี เมื่อกองทุนทรัสต์หมดอายุ
และเธอสามารถเอาเงินที่เหลือไปใช้ หรือลงทุนตามที่เธอเลือกได้"
"ป.ล. ฉันจะคิดถึงช่วงบ่าย ที่เราอยู่ด้วยกันเหมือนกัน"
มีอะไร
ทำหน้าอย่างกับเห็นผีงั้นแหละ
(ผมจะคิดถึงช่วงบ่ายที่เราอยู่ด้วยกัน)
ผมจะไม่รับโทรศัพท์ตอนนี้
ผมจะโทรกลับถ้าเห็นว่าสมควร
ผมคิดถึงคุณนะครับ คุณฮาร์ริแกน
ขอบคุณมากสำหรับเงินทั้งหมดที่คุณให้ผม
แต่ผมอยากคืนให้คุณ เพื่อแลกกับการยังมีคุณอยู่มากกว่า
ผมรู้ว่ามันอาจฟังดูเหมือนโกหก แต่ไม่ใช่เลย
ผมพูดจริงๆ
ตื่นรึยัง
- ครับ - ทำอาหารเช้าอยู่
(ราชาโจรสลัด)
พ่อครับ
เขายังไม่ตาย คุณฮาร์ริแกนยังไม่ตายเมื่อตอนตีสองครึ่ง
- "ค-ค-ค" - เราต้องขุดเขาขึ้นมา
- เราฝังเขาทั้งเป็น - พูดเรื่องอะไร
เราต้องรีบพาคนไปที่นั่น เราต้องเอารถแทรกเตอร์ไป และ…
หยุดก่อนๆ เกิดอะไรขึ้น
- ผมเอามือถือเขาไว้ใส่ในโลง - ลูกเอามือถือเขาใส่ไว้ในโลงทำไม
ผมรู้ผมไม่ควรทำ ผมรู้มันน่าขนลุก แต่ผมก็ทำ และตอนนี้ก็นี่
เรื่องนี้น่าจะอธิบายได้นะ
มีคนแฮกโทรศัพท์เขา พวกเขาโคลนนิ่งมัน
พวกเขาแค่แกล้งลูกเล่น
ถ้าเป็นการแกล้งกัน ทำไมไม่แกล้งอะไรที่มันฮาๆ อย่าง
"ช่วยด้วย ฉันติดอยู่ในโลง"
อันนี้ฮาจริง
ทำไมมีแค่อ.อ่างสองตัวและตัวย่อชื่อผมสามครั้ง ไม่สมเหตุสมผลเลย
เราต้องไปครับ เราต้องไปดูเขา
ไม่ เราจะไม่ไป และพ่อจะบอกให้ว่าทำไม
- นั่งลงสิ - ไม่
เคร็ก นั่งลง
จอห์น ฮาร์ริแกนตายโดยไม่ทราบสาเหตุ
และเพราะอย่างนี้ จึงมีการชันสูตรศพ
ซึ่งทำให้พวกเขารู้ว่าเขาตายเพราะโรคหัวใจ
พวกเขาผ่าศพเขาแล้วเหรอ
ใช่
พ่อไม่อยากบอกลูก พ่อไม่อยากให้ลูกกังวล
แต่มันก็ดีกว่าปล่อยให้ลูกคิดว่าเขา
ถูกฝังทั้งเป็น
ไม่ใช่เลย เป็นไปไม่ได้
เขาตายแล้ว
เข้าใจมั้ย
ครับ
มาทำอะไรที่นี่ พ่อหนุ่ม
ขอบคุณครับ
เธอไม่เป็นไรใช่มั้ย เคร็ก
ครับ
เขาบอกว่าจะฝากบางอย่างไว้ให้เธอ
- เขาได้ฝากมั้ย - ฝากครับ
เขาใจกว้างมาก
เขาดูแลฉันกับพีทด้วย
ใช่ เขาเป็น…
เขาเป็นคนดี ใช่มั้ยครับ
เขาเป็นคนเที่ยงธรรม
แต่เธอไม่อยากทำอะไรให้เขาไม่พอใจหรอก
หมายความว่าไงครับ
จำดัสตี้ บิโลโดว์ได้มั้ย
พวกบิโลโดว์ที่อาศัยอยู่ที่ ลานจอดรถพ่วงแบล็คแบร์น่ะ
อ๋อ เคยเห็นครับ เขาทำไมครับ
เขาเคยเป็นคนสวนก่อนพีท แต่ยังทำงานได้ไม่ถึงแปดเดือน
ตอนที่คุณฮาร์ริแกนจับได้ ว่าเขาขโมยของและไล่เขาออก
ดัสตี้ไม่ได้ขอโทษ แค่ออกไปเฉยๆ คิดว่าเรื่องจะจบแค่นั้น
มันไม่จบ
เกิดอะไรขึ้นกับเขาครับ เกิดอะไรขึ้นกับดัสตี้
ฉันพูดมากพอแล้ว
อยากได้อะไรจากบ้านรึเปล่า เอาไว้ระลึกถึงเขา
ไม่รู้สิครับ ดอกกล้วยไม้มั้ง
ได้จ้ะ
เอาดอกกล้วยไม้ไป
(ขาย)
ชิค ราฟเฟอร์ตี้ให้เอ็ดน่ากับพีทอยู่ต่อ เพื่อดูแลบ้าน
บริษัทอสังหาริมทรัพย์แห่งนึงในพอร์ตแลนด์ มาติดป้าย "ขาย"
และมีคนแวะมาดูนิดหน่อย
หลังจากเกิดความสับสนกับมือถือที่โดนแฮก
โลกก็หมุนช้าลงนิดหน่อยสำหรับผม
โรงเรียนก็โอเค และผมก็สนุกกับการเรียนด้วย
ครูฮาร์ทสอนวิทยาศาสตร์
และเธอเป็นครูที่เก่งที่สุดในโรงเรียน
มีใครบอกครูได้ไหมว่าส่วนใหญ่แล้ว…
เคร็ก
สิ่งมีชีวิตในทะเลทำให้เกิด ออกซิเจนของเราถึง 70%
ถูกต้อง
ถูกต้อง 100% เลย
เคนนี่ ยานโควิชถูกไล่ออกจนได้ เพราะขายกัญชาในโรงเรียน
เขาคิดว่าผมเป็นคนฟ้องครู แต่ผมเปล่า
แต่ก็พูดไม่ได้หรอกว่าผมไม่ดีใจ ที่ไม่ต้องเจอเขาทุกวัน
ก็เหมือนสถานที่ส่วนใหญ่ โรงเรียนเกทส์ฟอลส์มีงานในโรงเรียน
และงานนึงตอนปลายเทอมแรก คืองานเต้นรำฤดูหนาว
เป็นงานแบบเซดี้ ฮอว์กินส์ ที่ผู้หญิงชวนผู้ชายเต้นรำ
ผมมีความรู้สึกว่ามาร์จี้จะชวนผม
แต่ผมไม่ชอบเธอ ไม่ได้ชอบแบบนั้น
ผมเลยหวังว่าจะมีคนมาชวนอีกคน
(เรจิน่า เต้นรำกับฉันมั้ย)
(เค)
- ฉันไปเข้าห้องน้ำแป๊บนะ - ฉันไปเป็นเพื่อน
คืนนี้เรามีอีกสองเพลงสำหรับคุณ
ฉันจะรอนะ
แกตายแน่
ทำอะไรน่ะ
- ปล่อยฉันนะ - ฉันจะฆ่าแก
- ฉันรู้ว่าแกเป็นคนแฉฉัน - ฉันเปล่า…
แกทำแบบนั้นทำไมวะ ทำไม
วันนี้แกเละแน่
ฉันไม่ได้อยากทำร้ายแกเลย
แต่…
ถ้าแกบอกเรื่องนี้กับใคร แกตายแน่
เคร็ก
โอเค เรียบร้อย
เรจิน่า ไปบอกครูเทย์เลอร์ที่โรงยิมนะ ว่าอีกสิบนาทีครูจะกลับไป
ให้เขาโทรหาพ่อเคร็กด้วย
รู้ใช่มั้ยว่าครูต้องรายงานเรื่องนี้ ยานโควิชใช่มั้ย
ไม่ใช่เคนนี่ครับ
ซึ่งถือว่าดี
เพราะถ้าเป็นเขา ผมว่าเขาคงโดนตำรวจจับ
เพราะเขาโดนไล่ออกไปแล้ว
แล้วก็จะต้องมีการพิจารณาคดี แล้วผมก็จะต้องขึ้นศาล
และทุกคนก็จะรู้
แล้วถ้าเขาทำร้ายคนอื่นอีกล่ะ
จับไว้นะ
ผมแค่อยากให้มันผ่านไป
รู้อะไรมั้ย เคร็ก ครูว่าเธอจะผ่านมันไปได้
โอเค ครูจะเช็ดปากให้นะ
มานี่สิ
ครูไม่… โอ๊ย
โทษที
ครูไม่ใช่คนที่นี่ใช่มั้ยครับ
ครูมาจากบอสตัน
จากโลเวลล์น่ะ แต่ไปเรียนมหาวิทยาลัยที่บอสตัน
ที่ไหนครับ
อีเมอร์สัน
มีอะไรเหรอ
เปล่า ไม่มีอะไรครับ แค่ครูตัวหอม
- ก็แค่สบู่น่ะ - ครับ
ใช่แล้ว สบู่บู้ธเบย์ หาซื้อได้ในเกทส์ฟอลส์
ใช้ดีมากนะ เธอน่าจะซื้อไปฝาก…
ฝากใครก็ได้…
ขอบคุณครับ
ที่เช็ดหน้าเช็ดตาให้ผม และคุยกับผม และ…
ทำให้โรงเรียนม.ปลายเกือบจะพอทนได้
ผมติดหนี้ครูนะครับ
ไม่ เธอไม่ได้ติดหนี้ครูเลย
ติดสิครับ
ติดจริงๆ
ใครเป็นคนทำ เคร็ก
เราไม่คุยเรื่องนี้กันได้มั้ยพ่อ
ผมไม่เป็นไร
อืม งั้นก็…
ลูกต้องคุยเรื่องนี้กับใครสักคนนะ เคร็ก
คุณฮาร์ริแกนครับ นี่ผมเอง เคร็ก
และผมรู้ว่าคุณจะไม่ได้ฟังข้อความนี้หรอก แต่คืนนี้มีเรื่องเกิดขึ้นนิดหน่อย
และผมแค่อยากจะ…
ผมแค่อยากคุยกับใครสักคน
ผมโดนซ้อมหนักมาก
โดยไอ้งั่งตัวใหญ่งี่เง่าคนนึง ที่ชื่อเคนนี่ ยานโควิช
แต่ผมทำตามที่สัญญาไว้กับคุณ
ผม…
ผมจัดการเขา
รู้มั้ย อย่างน้อยผมก็พยายามนะ
แต่มันเป็นหมัดที่ดีเลยละ
ดีพอจนผมกลัวว่าเขาจะมาหาเรื่องผมอีกเลย
ผมกลัวจริงๆ ว่าเรื่องนี้จะไม่จบ
และผมอยากให้คุณอยู่ตรงนี้ จะได้ให้คำแนะนำผมได้
(ยูโบ๊ท ยานโก้ตายแล้ว)
ผมรู้ว่าเป็นเรื่องที่น่าจะรู้กันอยู่แล้ว
แต่นั่นเป็นครั้งแรกที่ผมเข้าใจว่าทุกคน
แม้แต่คนห่วยแตก ก็มีพ่อแม่ มีครอบครัวที่คิดถึงพวกเขา
ร้องไห้ให้พวกเขา
ผมเคยคิดอย่างโง่ๆ ว่า ความเศร้าเป็นสิ่งพิเศษสำหรับผม
ข่าวมรณกรรมของเคนเนธ เจมส์ ยานโควิช
ไม่ได้ลงหนังสือพิมพ์เกทส์ฟอลส์ทริบูน จนกระทั่งวันอังคาร
และมันบอกแค่
"เสียชีวิตกะทันหันเพราะอุบัติเหตุน่าสลด"
ไปก่อนนะคะ ครูฮาร์ท
เคร็ก
ไม่ เดี๋ยวก่อนสิ
ไม่ได้ครับ ผมมีเรียน
เดี๋ยวครูเขียนโน้ตแจ้งให้
วันนี้เธอใจลอยไปไหน
เปล่าครับ
ไม่จริง
เรื่องเคนนี่เหรอ
เคร็ก
ถ้าเธอคิดว่าเธอมีส่วนเกี่ยวข้อง กับการตายของเขา
ครูเห็นประวัติของเขาแล้ว
เคนนี่เป็นเด็กที่มีปัญหาร้ายแรงอย่างน่าเศร้า
ปัญหาที่บ้าน ปัญหาที่โรงเรียน
เขามีปัญหาทางจิต
ครูไม่รู้ว่าเกิดอะไรขึ้น
แต่มันไม่เกี่ยวกับเธอ
โอเค ไปเถอะ เธอไปเรียนทันแน่นอน
เคร็ก
ครูไม่มีวันดีใจได้หรอกเวลามีเด็กตาย
แต่ครูดีใจที่ไม่ใช่เธอ
ครูฮาร์ท ครูเชื่อเรื่องผีมั้ยครับ
ครูคงไม่เชื่อหรอก เพราะครูเป็นนักวิทยาศาสตร์
ครูเป็นครู ไม่ใช่นักวิทยาศาสตร์
ผมรู้ แต่ครูรู้ว่าผมหมายถึงอะไร
ครูไม่ชอบคิดถึงเรื่องแบบนั้นน่ะ
ครูจะไม่มีวันไปร่วมพิธีติดต่อวิญญาณ หรือเล่นผีถ้วยแก้ว
พยายามเรียกคนตายมา
ทำไมล่ะครับ
ยายของครูพูดเสมอว่า
"คนเราไม่ควรเรียกหาใคร ถ้าไม่ได้ต้องการคำตอบ…
เพราะผีไม่ได้ดีทุกตัว"
เคร็ก ไปได้แล้ว เธอมีเรียนนะ
(ลานจอดรถพ่วงแบล็คแบร์)
(บิโลโดว์)
พวกเขาไม่อยู่บ้าน
นี่บ้านบิโลโดว์ใช่มั้ยครับ
คิดว่าใช่
รู้มั้ยครับว่าพวกเขาจะกลับมาเมื่อไหร่
ไม่น่าจะกลับเร็วๆ นี้
ผมมาหาดัสตี้ บิโลโดว์
ที่นี่แหละที่พวกเขาเจอเขา
"ที่พวกเขาเจอเขา" เหรอ
โดนไล่ออกจากงานที่ทำให้ไอ้เศรษฐีเวรตะไล
ตกงาน ต้องรับเงินช่วยเหลือจากรัฐ
หางานทำอยู่หนึ่งปี
แล้วก็ขับรถบรรทุกของเขา เข้าไปในโรงฝัดข้าวนั่น
เอาประตูลง แล้วก็เปิดเครื่องฝัด
(เร้ด เดวิล)
(อห ฮ)
เขาพ่นตัวหนังสือนั่นก่อนจะเข้าไปข้างใน
ไม่มีใครรู้ว่ามันหมายถึงอะไร
โทรศัพท์ที่ไม่ได้ชาร์จจะไม่ดัง และเล่นข้อความไม่ได้
และส่งข้อความกลับมาไม่ได้
แต่มันทำได้
คุณทำ
ผมอยากรู้อะไรบางอย่าง คุณฮาร์ริแกน
ผมอยากรู้ว่าคุณมีส่วนเกี่ยวข้อง กับการตายของเคนนี่ ยานโควิชรึเปล่า
ผมรู้ว่าผมบอกคุณว่าผมกลัว แต่ผมไม่ได้อยากให้เขาตาย
นี่มันบ้าชัดๆ
ถ้าคุณมีส่วนเกี่ยวข้อง กับการตายของเขาจริงๆ ก็…
เคาะกำแพงห้องผมนะ
เคาะกำแพงห้องผมสามที
เคร็ก
ถ้าผมเล่าอะไรให้ท่านฟัง ท่านจะไม่บอกใครได้มั้ยครับ
ท่านต้องไม่บอกอยู่แล้วใช่มั้ย เพราะมันเป็นกฎ
พ่อเธอพูดถูกแล้วละ
มือถือเธอโดนแฮก มีคนแกล้งเธอ
ครูของเธอก็พูดถูกเหมือนกัน
ฉันเป็นเพื่อนกับคุณพ่ออิงเกอร์ซอลล์
เซนต์แอนน์อยู่ที่เกทส์ฟอลส์
นั่นคือโบสถ์ที่เคนนี่รับศีลจุ่ม
เขาเล่าเรื่องอุบัติเหตุให้ฉันฟัง รายละเอียดของอุบัติเหตุ
เคนนี่พยายามแอบออกมา จากห้องนอนชั้นสองตอนดึกๆ
เขาดื่มไปหนักมาก
พวกเขาคิดว่าเขาลื่นบนหลังคาแล้วตกลงมา
มันเป็นอุบัติเหตุที่น่าเศร้า แค่นั้นเลย
คอหักตอนตกลงมากระแทก
ฉันคิดว่าถึงเวลา
ที่เธอต้องตรวจสอบความสัมพันธ์ ของเธอกับโทรศัพท์เธอแล้ว
จำตอนที่เธออ่านแมทธิว 5:30 ได้มั้ย
"และถ้ามือข้างขวาของท่าน ทำให้ตัวท่านหลงผิด จงตัดทิ้งเสีย
เพราะแม้ท่านจะต้องเสียอวัยวะหนึ่งไป…
ก็ยังดีกว่าต้องตกนรกหมกไหม้ไปทั้งตัว"
- สวัสดีครับ มีอะไรให้ช่วยมั้ย - ผมอยากกำจัดมือถือผม
ได้ครับ
คุณจะรักเจ้าเครื่องนี้
ที่จริงผมเปลี่ยนเครื่อง เพราะผมได้รับข้อความแปลกๆ
รู้จักคนที่ส่งมามั้ย
รู้จักครับ แต่เขาไม่อยู่แล้ว
ไอโฟนหนึ่งมีความบกพร่องแปลกๆ บางอย่าง รีบผลิตออกมาน่ะ
ผมเดาว่าข้อความติดอยู่ในซอฟต์แวร์
และบางครั้งก็จะโผล่มา
เรียกกันว่าผีในเครื่องกล
แต่ไม่ใช่ผีที่ดี
ไม่มีอะไร
เครื่องคุณเป็นเบอร์เดิมนะ
และผมโอนรายชื่อและข้อมูล จากมือถือเครื่องเก่ามาเครื่องใหม่ให้แล้ว
- ทั้งหมดเลยเหรอ - ใช่
- คุณลบอะไรที่คุณไม่ต้องการได้ทุกเมื่อ - โอเค
สำหรับมือถือเครื่องเก่าของคุณ เรามีโครงการการกุศลอยู่
เราลบทุกอย่างทิ้งแล้ว ลบข้อมูลเกลี้ยง และเอาไปบริจาค
ให้คนที่ต้องการมือถือใหม่ แต่ไม่มีเงินซื้อ
ได้ครับ
ไม่ ที่จริง
ผมจะเอาไปบริจาคเอง
- น้องสาวผมต้องใช้มือถือน่ะ - ได้ครับ
(ราชาโจรสลัด กำลังโทร…)
(โทรไม่ติด)
ขอบคุณพระเจ้า
คุณซ่อนของได้
แต่มันไม่ได้หายไป ไม่เลย
มันตามคุณไป กระซิบข้างหูคุณ เพื่อให้แน่ใจว่าคุณไม่ลืม
ว่าคุณจะยังสงสัยต่อไป
ผมอยากรู้ว่าครอบครัวยานโควิชย้ายไปอยู่ที่ไหน
และพวกเขายังเสียใจอยู่มั้ย
ผมอยากรู้ว่าบ้านหลังเก่าส่งเสียง โดยไม่มีใครอยู่ที่นั่นเพื่อฟังรึเปล่า
ร้องตะโกน เสียงสะท้อน
ผมอยากรู้ว่าคุณฮาร์ริแกนคิดถึงผมมั้ย
ผมอยากรู้ว่าผมจะเป็นคนแบบไหน
และสิ่งที่ผมเคยทำจะทิ้งร่องรอย ไว้บนตัวผมมั้ย นิยามตัวผมมั้ย
ผมสอบติดแล้ว
ผมอยากรู้ว่าจะมีใครรู้บ้างมั้ย
หวังว่าจะไม่มี
- เอาบัตรทริปเปิลเอไปแล้วใช่มั้ย - ครับ
และที่อยู่ใหม่อยู่บนโต๊ะในครัวใช่มั้ย
ใช่ครับ
อย่าลืมไปเปิดบัญชีที่ร้านหนังสือนะ
รีบจัดการด้วย เผื่อพวกเขามีของเหลือน้อยน่ะ
ได้ครับ
เสื้อโค้ทกันหนาว
ไม่ ผมจะกลับมาครับพ่อ ก่อนหน้าหนาว
พ่อจะโอเคใช่มั้ย
แน่นอน
พ่อแค่ดีใจกับลูกมากน่ะ
ขอบคุณครับพ่อ
รักพ่อนะ
พ่อก็รักลูก
โอเค
- โทรมานะถ้าต้องการอะไร - ได้ครับ
เคยมีคนบอกว่าเราไม่มีวันจากบ้านไปจริงๆ
แต่เราเอามันไปด้วยทุกที่ที่เราไป
โดยส่วนตัวแล้ว ผมหวังว่า มันจะไม่ใช่เรื่องจริงทั้งหมด
เพราะมีบางอย่างที่ผมอยากให้อยู่ที่บ้านจริงๆ
และไม่ตามผมไปบอสตัน
ซึ่งอยู่ห่างจากฮาร์โลว์สองชั่วโมง และไกลหลายโยชน์
ผมได้ทุนการเขียนจากอีเมอร์สัน ซึ่งมีสาขาวารสารศาสตร์ที่เจ๋งมาก
- ใช่ - หวัดดี
เคร็กใช่มั้ย
รูมเมทปีหนึ่งของผม ชื่อจูเลี่ยน ซัมเมอร์ส จากแอลเอ
เรียนการละคร อยากเป็นดาราหนัง
คือสิ่งสำคัญที่สุดที่คุณทำได้
ผมตั้งใจเรียนอย่างคร่ำเคร่งทันที
ผมรู้สึกว่าต้องตั้งใจเรียนเพื่อตอบแทนพ่อ
และแน่นอน คุณฮาร์ริแกนด้วย
นี่ เคร็ก ช่วยดูนี่ให้ฉันหน่อยสิ
รูปควรจะอยู่ใต้ชื่อผู้เขียนมั้ย
ไว้ใกล้ส่วนบนดูเป็นหนังสือพิมพ์มากกว่านะ ว่ามั้ย
- อืม ก็อาจจะใช่ ขอบใจนะ - โอเค
- นายมาฟังเพลงแนวนี้ได้ไง - เพื่อนคนนึงแนะนำน่ะ
เพื่อนเหรอ เปลี่ยนคลื่นเถอะพวก จริงๆ นะ
- ครับพ่อ - ไงลูก
- ว่าไงครับ - พ่อมีข่าวร้ายมากจะบอก
พาดหัวข่าวเขียนว่า "ครูผู้เป็นที่รักเสียชีวิตในเวอร์มอนต์"
และบรรทัดแรกเขียนว่า "วิคตอเรีย คาร์ราเลส ฮาร์ท
ครูสอนชีววิทยาที่โรงเรียนมัธยมปลายเกทส์ฟอลส์
เสียชีวิตเมื่อวันอาทิตย์จากอุบัติเหตุรถประสานงา
ตั้งแต่ผมย้ายไป ครูฮาร์ทก็หมั้น
และนั่นคือคนที่อยู่กับเธอในวันนั้น คู่หมั้นของเธอ
พวกเขาใช้เวลาช่วงวันหยุดยาว ไปเที่ยวเมืองเชสเตอร์
พักในกระท่อมส่วนตัวและดื่มด่ำกับฤดูใบไม้ร่วง
พวกเขากำลังเดินทางกลับมา และใกล้จะถึงพรมแดนนิวแฮมป์เชอร์แล้ว
ตอนที่พวกเขาพบกับดีน วิธมอร์ จากวอลแทม แมสซาชูเซตส์
คู่หมั้นเธออยู่ไหนครับ
ยังอยู่ในโรงพยาบาล ต้องอยู่ที่นั่นสักพักเลย
ได้ข่าวว่าไอ้เวรที่ก่อเรื่องมันเมามาก
มันเดินหนีไปไม่มีแม้แต่รอยขีดข่วน
มันเคยถูกจับข้อหาเมาแล้วขับสี่ครั้ง และตอนนี้ไม่มีใบขับขี่
มันไม่ควรหนีความผิดไปได้
หนีไม่ได้หรอก
โทษจำคุกสี่ปีจะถูกพักไว้
หากจำเลยยินยอม เข้ารับการบำบัดเป็นเวลาหกเดือน
แต่เขาหนีได้
เขาหนีความผิดไปได้จริงๆ
ดีน วิธมอร์ถูกส่งไปสถานบำบัดแห่งนึง
ที่เหมือนคันทรีคลับมากกว่าคุก
(ราชาโจรสลัด กำลังโทร…)
คุณฮาร์ริแกนครับ
มีผู้ชายคนนึงชื่อดีน วิธมอร์
มันทำให้ครูที่โรงเรียนม.ปลายของผมตาย
มันเมา
แล้วขับรถชนครูฮาร์ทกับคู่หมั้นของเธอ
เธอเป็นคนดีครับ
เธอช่วยผมเวลาที่ผมต้องการความช่วยเหลือ และมันไม่ได้รับโทษอย่างที่ควรได้รับ
ผมอยากให้มันตาย
ทันทีที่ผมวางสาย ผมก็เสียใจที่โทรไป
(ดีน วิธมอร์ แมสซาชูเซตส์)
ผมรู้สึกผิด
ผมมีความผิด
ผมบอกตัวเองว่าแค่คิดก็บ้าแล้ว
เป็นไปไม่ได้หรอก
จะไม่มีอะไรเกิดขึ้นกับดีน วิธมอร์หรอก
และผมควรปล่อยวางซะ
(พบศพชายท้องถิ่น ไม่มีรายละเอียด)
(อยู่ระหว่างการสืบสวนอาชญากรรม)
สวัสดีครับ
ต้องการอะไร
ผมทำงานให้หนังสือพิมพ์ในบอสตัน
ผมอยากได้ข้อมูล ของคนคนนึงที่เคยมารักษาที่นี่
ไปแผนกต้อนรับ ถามที่นั่นได้เลย
ดีน วิธมอร์
ว่าไง
ผมอยากรู้ว่าเขาตายยังไง
ผมยินดีจ่าย 100 ดอลลาร์เพื่อแลกกับข้อมูล
สองร้อย
เขาฆ่าตัวตาย
- ยังไง - ในห้องอาบน้ำ
ยังไง
แน่ใจนะว่าอยากฟัง
ครับ
แขกแต่ละคนมีห้องของตัวเอง มีห้องอาบน้ำของตัวเอง
สวยเลยละ หรูหรามาก
- ดีกว่าบ้านฉันเยอะเลย - ยังไง
ทำให้ตัวเองสำลักจนตาย
ก่อนมื้อเช้า
เขากระดกแชมพูเพื่อให้ลำคอลื่น
แล้วก็เอาสบู่ก้อนราคาแพงมาหักเป็นสองท่อน
ทิ้งครึ่งก้อนลงบนพื้น
แล้วยัดอีกครึ่งก้อนลงคอ
คุณบอกว่าสบู่ราคาแพง
ขึ้นต้นด้วยบ.ใบไม้
บู้ธเบย์เหรอ
ใช่ ใช่เลย รู้ได้ยังไง
เขาได้เขียนจดหมายลาตายรึเปล่า
ก็มีนะ เป็นเศษกระดาษ บรรทัดเดียว
เขียนว่าอะไร
ที่จริงมันดีเลยนะ เป็นส่วนนึงของบทสวดมนต์
เขียนว่า "จงหมั่นมอบความรักทั้งหมด…
เท่าที่คุณจะมอบให้ได้" ไม่ใช่บทสวดมนต์
ไม่ใช่เหรอ
มันคือเนื้อเพลง
เวลาตกจากที่สูง ต่อให้คุณรู้ตัวอยู่ก่อนแล้ว
ต่อให้คุณเต็มใจให้มันเกิดขึ้น
คุณก็ยังตกใจอยู่ดี
ไม่มีพื้นล่าง
ไม่มีจุดจบ
คุณแค่ร่วงลงไป
"ความน่ากลัว"
หลังจากคุณตาย ผมก็เข้าไปในตู้ของคุณ
ตู้แห่งความลับ
มันไม่ได้แย่เลย ก็แค่ความทรงจำ
ความลับของคุณคือความลับของผม
คุณถึงเลือกให้ผมอ่านหนังสือ
แม่คุณตายตอนคุณยังเด็ก
เหมือนผมเลย
คุณรู้ว่าความเหงารู้สึกยังไง
มันรู้สึกยังไง
เหมือนผมเลย
ผมว่านั่นคือเหตุผลที่คุณยังพยายามติดต่อผม
มันใช้เวลาสักพัก แต่ผมคิดออกแล้ว คุณฮาร์ริแกน
ว่าคุณพยายามจะบอกอะไรผมในข้อความ
ค-ค-ค
ห-ย…
หมายถึง "เคร็ก หยุดเถอะ"
ใช่มั้ย
คุณกำลังบอกให้ผมหยุด
เพราะผมกำลังทำร้ายคุณใช่มั้ย
ถ้าเป็นแบบนั้น ถ้ามันทำร้ายคุณ ผมก็ขอโทษด้วย
ผมขอโทษจริงๆ
หรือคุณกำลังบอกว่าหยุด เพราะผมกำลังทำร้ายตัวเอง
คุณแค่คอยเฝ้าระวังเพราะคุณเป็นห่วงเหรอ
ถ้าเป็นอย่างนั้นก็…
ขอบคุณครับ
ขอบคุณ
คุณพักผ่อนได้แล้วละ คุณฮาร์ริแกน
(ฮาร์ริแกน ปี 1923 - 2008)
(โจแอนนา พูล ลูกสาว ภรรยา แม่ - ปี 1969 - 2001)
ผมขอโทษครับ แม่
ผมขอโทษจริงๆ
ในศตวรรษที่ 21 ผมคิดว่าโทรศัพท์ของเรา คือวิธีที่เราแต่งงานกับโลก
ถ้าจริง ก็คงเป็นการแต่งงานที่แย่
มีอะไรเจ๋งๆ หลายอย่างที่ผมไม่แน่ใจอีกแล้ว
อย่างแรกเลยคือความเป็นจริง
แต่มีอย่างนึงที่ผมมั่นใจ มั่นใจยิ่งกว่าหินนิวอิงแลนด์ที่มั่นคงซะอีก
เมื่อผมตาย
เมื่อถึงเวลาที่ผมต้องไป…
ผมอยากถูกฝังโดยไม่มีอะไรในกระเป๋าเสื้อ
(สร้างจากเรื่องสั้นของสตีเฟน คิง)
คำบรรยายโดย กมลรัตน์ ชุติเชาวน์กุล